ຮ້ານອາຫານລາວ "ຕິບເຂົ້າ" ແຫ່ງທຳອິດໃນ ນະຄອນຫຼວງ ວໍຊິງຕັນ ດີ.ຊີ 
ຮ້ານອາຫານລາວ "ຕິບເຂົ້າ" ແຫ່ງທຳອິດໄດ້ເປີດບໍລິການແລ້ວ ໃນ ນະຄອນຫລວງ ວໍຊິງຕັນ ດີ.ຊີ ຫລັງຈາກ ປະຊາຄົມລາວ-ອາເມຣິກັນ ໄດ້ຕັ້ງຖິ່ນຖານໃນຂົງເຂດນີ້ ມາໄດ້ 62 ປີ.
ໃນລາຍການຊີວິດຊາວລາວ ມື້ນີ້ ວີໂອເອ ຈະສະເໜີການສຳ ພາດກັບ ທ່ານບຸນ ຄຳມະນີວັນ ແລະຍານາງແສງ ຫລວງລາດ ເຈົ້າຂອງຮ້ານອາຫານສອງຮ້ານຄື ຮ້ານ Bangkok Golden ຢູ່ເມືອງ Falls Church ລັດ Virgina ແລະ ຮ້ານ “ຕິບເຂົ້າ” ຊຶ່ງເປັນຮ້ານອາຫານ ທີ່ໃສ່ຊື່ອັນເປັນເອກກະລັກຂອງລາວ ຮ້ານທຳອິດ ທີ່ອອກໜ້າອອກຕາ ໃນ ນະຄອນຫລວງ ວໍຊິງຕັນ ດີ ຊີ ເປີດບໍລິການມາແຕ່ເດືອນທັນວາປີ 2014 ກິ່ງສະຫວັນ ຈະນຳເລື້ອງນີ້ມາສະເໜີທ່ານ ໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ພົບກັນອີກຕາມນັດໝາຍໃນ ລາຍການຊີວິດຊາວລາວ ຂອງ ວີໂອເອ ມື້ນີ້ ຂ້າພະເຈົ້າ ຈະນຳພາທ່ານໄປເບິ່ງທຸລະກິດ ການຄ້າຂາຍອາຫານ ຊຶ່ງ ເວົ້າສະເພາະກໍຈະແມ່ນຮ້ານ “ຕິບເຂົ້າ” ຮ້ານອາຫານລາວ ອັນເປັນສັນຍາລັກສຳຄັນ ຂອງລາວ ທີ່ຄົນລາວເປັນເຈົ້າຂອງ ທັງເປັນແມ່ຄົວນຳ ຢູ່ໃນນະຄອນຫລວງ ວໍຊິງຕັນ ດີ ຊີ ທີ່ຫາກໍ່ເປີດຂຶ້ນເມື່ອເດືອນທັນວາ ປີ 2014 ທີ່ຜ່ານມານີ້ເອງ ຄວາມຈິງແລ້ວຢູ່ທົ່ວ ສະຫະລັດ ມີຄົນລາວເປັນເຈົ້າຂອງຮ້ານອາຫານ ຢ່າງຫລວງຫລາຍ ໄດ້ຮັບຜົນສຳເລັດ ໄປຕາມໆກັນ ເຖິງແມ່ນຈະມີພວກລົ້ມແຫລວ ແຕ່ກໍບໍ່ຫຼາຍ ຮ້ານອາຫານດັ່ງກ່າວ ທີ່ເຈົ້າຂອງແມ່ນຄົນລາວ ສ່ວນໃຫຍ່ມັກຈະໃສ່ຊື່ໄທ ແລະເສີບອາ ຫານໄທ ບັນດານັກທຸລະກິດລາວ-ອາເມຣິກັນ ເຫລົ່ານີ້ໃຫ້ເຫດຜົນວ່າ ບໍ່ກ້າໃສ່ຊື່ວ່າເປັນ ຮ້ານອາຫານລາວ ຫລືບໍລິການອາຫານລາວລ້ວນໆ ເພາະວ່າ ບໍ່ຢາກສ່ຽງ ເນື່ອງຈາກວ່າ ລູກຄ້າສ່ວນຫລາຍ ບໍ່ເຄີຍກິນອາຫານລາວມາກ່ອນ ແລະບໍ່ຮູ້ວ່າ ເມືອງລາວຢູ່ໃສ ຕົກມາດຽວນີ້ ທ່ານບຸນ ແລະຍານາງແສງ ຫລວງລາດ ເຈົ້າຂອງຮ້ານອາຫານ Bangkok Golden ທີ່ໄດ້ບໍລິການອາຫານ ລາວ-ໄທ ເປີດມາເປັນເວລາສີ່ປີກວ່າແລ້ວ ໄດ້ພິສູດໃຫ້ ເຫັນວ່າ ລູກຄ້າພາກັນນິຍົມຊົມຊອບອາຫານລາວເປັນພິເສດ ຈົນໄດ້ອອກຂ່າວຢູ່ໃນໜັງ ສືພີມ  ແລະນິຕິຍະສານອາຫານຕ່າງໆເປັນປະຈຳໃນເຂດ ນະ ຄອນຫລວງ ວໍຊິງຕັນ ດ້ວຍເຫດນີ້ເອງ ບັນດາລູກຄ້າຈຶ່ງໄດ້ພາກັນແນະນຳ ສະໜັບສະ ໜູນ ແລະສົ່ງເສີມໃຫ້ ທ່ານບຸນ ແລະຍານາງແສງ ເປີດຮ້ານອາຫານລາວຂຶ້ນ ແລະໃຫ້ໃສ່ ຊື່ທີ່ມີເອກກະລັກຂອງລາວ ຊຶ່ງໃນທີ່ສຸດຜົວເມຍຄູ່ນີ້ ຈ່ຶງໄດ້ຕັດສິນໃຈເປີດຮ້ານອາຫານໃໝ່ຂຶ້ນອີກນຶ່ງແຫ່ງ  ໃນນະຄອນຫຼວງຂອງ ສະຫະຣັດ ອາເມລິກາ ໃສ່ຊື່ວ່າ “ຕິບເຂົ້າ” ຮ້ານນີ້ເສີບອາຫານລາວເປັນສ່ວນໃຫຍ່ ເປີດບໍລິການຢູ່ຖະໜົນ 14 ນັບຕັ້ງແຕ່ເດືອນທັນວາ ປີ 2014 ເປັນຕົ້ນມາ ບັນດານັກທຸລະກິດຮ້ານອາຫານ ຕ່າງກໍຮູ້ກັນວ່າ ອາຊີບນີ້ ເປັນວຽກໜັກ ມີຄວາມຮັບຜິດ ຊອບສູງ ແລະຕ້ອງໄດ້ກຳກັບນຳຢ່າງໃກ້ຊິດທີີ່ສຸດ ເພາະສະນັ້ນ ເຮົາຈະສັງເກດເຫັນໄດ້ ວ່າ ພວກເຈົ້າຂອງຮ້ານທັງຫຼາຍ ຈະບໍ່ຄ່ອຍໄດ້ມີເວລາໄປເຮຮາມ່ວນຊື່ນລຶ້ນເລິງຢູ່ໃນວົງ ການສັງຄົມທົ່ວໄປ ນະຄອນຫລວງ ວໍຊິງຕັນ ດີ ຊີ ເມືອງຫຼວງຂອງ ສະຫະລັດ ໄດ້ເລີ້ມເປັນບ່ອນກໍ່ຕັ້ງສັງຄົມ ລາວມາຕັ້ງແຕ່ ປີ 1953 ໃນຊ່ວງເວລາທີ່ເມືອງລາວໄດ້ຮັບເອກ ກະລາດຈາກຝຣັ່ງ ໄດ້ ເລີ້ມຜູກສຳພັນທາງການທູດກັບ ສະຫະລັດ ແຕ່ນັ້ນມາ ຈົນຕົກມາເຖິງປັດຈຸບັນ ຮວມເວລາໄດ້ 62 ປີ (1953-2015) ຊຶ່ງໃນທີ່ສຸດຈຶ່ງໄດ້ເກີດມີຮ້ານອາຫານລາວຂື້ນມາຢູ່ໃນ ນະ ຄອນຫຼວງແຫ່ງນີ້ ບັດນີ້ ແນວຄິດທີ່ຢ້ານວ່າ ຄົນບໍ່ຮູ້ອາຫານລາວ ບໍ່ຮູ້ວ່າເມືອງລາວຢູ່ໃສ ນັ້ນ ແມ່ນໄດ້ເຫືອດຫາຍໄປ ບໍ່ໄດ້ເປັນອຸບປະສັກກີດຂວາງແຕ່ຢ່າງໃດອີກແລ້ວ ດ້ວຍ ເຫດນີ້ຮ້ານອາຫານ ຕິບເຂົ້າ ຈຶ່ງໄດ້ກາຍມາເປັນສ່ວນປະກອບອັນສຳຄັນໃນການສ້າງ ບັນຍາກາດ ໃຫ້ນະຄອນຫລວງ ວໍຊິງຕັນ ທີ່ເປັນບ່ອນຕັ້ງຫ້ອງການປົກຄອງລັດຖະບານ ກາງ ເຕັມໄປດ້ວຍນັກການທູດ ນັກການເມືອງ ນັກທຸລະກິດ ນັກທ່ອງທ່ຽວ ໃຫ້ກາຍເປັນ ປະຊາຄົມນາໆຊາດທີ່ມີສີສັນຫຼາຍຂຶ້ນ ພາໃຫ້ແຂກຄົນທີ່ກາຍໄປກາຍມາຢາກເຂົ້າ ຢາກ ເຂົ້າເບິ່ງເຂົ້າຊົມ ແລະທົດລອງອາຫານຢູ່ໃນຮ້ານດັ່ງກ່າວ ຍານາງແສງ ເຈົ້າຂອງຮ້ານ ທັງເປັນແມ່ຄົວຊັ້ນຍອດ ຜູ້ມີພອນສະຫວັນໃນການຄົວກິນ ອາຫານພື້ນເມືອງລາວ ໄດ້ກ່າວຕໍ່ ວີໂອເອ ວ່າ : ທ່ານບຸນ ສາມີຂອງຍານາງແສງ ໄດ້ໃຫ້ຂໍ້ສັງເກດເພີ້ມເຕີມກ່ຽວກັບ ຮ້ານອາຫານຕິບເຂົ້າ ວ່າ : ເພື່ອເປັນສິຣິມົງຄຸນ ພະອາຈານ ດ໊ອກເຕີ້ ຈັນດາພອນ ມິ່ງສີສຸພັນ ພ້ອມດ້ວຍເຈົ້າອາວາດ ວັດລາວພຸດທະວົງ ພະອາຈານບຸນມີ ກິດຕິທຳມະວັນໂນ ພ້ອມດ້ວຍພະພິຂຸສົງອື່ນໆອີກ ຮວມເປັນເກົ້າອົງ ໄດ້ຮັບນິມົນໄປສັນເພນ ແລະໃຫ້ສິນໃຫ້ພອນສູດໄຊຍັນໂຕໃນການ ເປີດຮ້ານ ຕິບເຂົ້າ ໃໝ່ ພະອາຈານ ດ໊ອກເຕີ້ ຈັນດາພອນ ໄດ້ກ່າວຕໍ່ ວີໂອເອ ວ່າ : ທີ່ເຮົາໄດ້ສເນີຜ່ານໄປ ແມ່ນການສຳພາດ ກັບຍານາງແສງ ແລະທ່ານບຸນ ຫລວງລາດ ເຈົ້າຂອງຮ້ານອາຫານ Bangkok Golden ແລະ ຮ້ານອາຫານ ຕິບເຂົ້າ ທີ່ເຂດນະຄອນຫລວງ ວໍຊິງຕັນ ດີ ຊີ ທ່ານຜູ້ໃດ ຢູ່່ແຫ່ງຫົນໃດກໍຕາມ ຖ້າຫາກທ່ານມີຂ່່າວ ຫລືບົດບາດຂອງສະມາຊິກສັງຄົມລາວ ທີ່ໜ້າສົນໃຈ ກະລຸນາ ແນະນຳມາຫາ ຫ້ອງການ ວີໂອເອ ດ້ວຍ ເພື່ອເຮົາຈະໄດ້ນຳເອົາເລື້ອງລາວອັນໜ້າສັນລະເສີນຂອງເຂົາເຈົ້າມາ ເຜີຍແຜ່ໃຫ້ ພີ່ນ້ອງເຊື້ອສາຍລາວ ທີ່ຢູ່ໃກ້ ແລະໄກ ໄດ້ ອອນຊອນນຳ ຂໍຂອບໃຈ